rejauldu/bengali-wikipedia huggingface dataset:
থাম্ব|জোসেফ প্যাগেট সমাধি জোসেফ প্যাগেট সমাধি ঢাকার খ্রিস্টান সমাধিক্ষেত্র, ঢাকায় অবস্থিত একটি পুরনো খ্রিস্টান সমাধি। এ সমাধিটি বাংলাদেশ প্রত্নতত্ত্ব অধিদপ্তরের পুরাকীর্তির তালিকাভুক্ত।https://docs.google.com/viewerng/viewer?url=http://archaeology.portal.gov.bd//sites/default/files/files/archaeology.portal.gov.bd/page/bab656a8_964f_412b_b989_a74335e54822/Monument+list+(2)+(3).doc সময় সমাধিস্থ জোসেফ প্যাগেট ১৭২৪ সালের ২৬ মার্চ মৃত্যুবরণ করেন।  অতএব সমাধিটি প্রায় ৩০০ বছর পুরাতন। এ সমাধিটি খ্রিস্টান সমাধিক্ষেত্রের সবচেয়ে পুরনো সমাধি।  জোসেফ প্যাগেট এর পরিচয় তার পুরো নাম চ্যাপলিন রেভারেন্ড জোসেফ প্যাগেট (অথবা প্যাজেট)। তিনি কলকাতার মন্ত্রী ছিলেন।Asiatic Society Of Bangladesh''. Dhaka(p. 58  তিনি ২৬ বছর বয়সে মৃত্যুবরণ করেন। আরও দেখুন  বাংলাদেশের প্রত্নতাত্ত্বিক স্থানের তালিকা  খ্রিস্টান সমাধিক্ষেত্র, ঢাকা  কলম্বো শাহীব সমাধি   তথ্যসূত্র   বিষয়শ্রেণী:ঢাকা জেলার দর্শনীয় স্থান
দৌলতপুর কলেজ রেলওয়ে স্টেশন বাংলাদেশের  খুলনা বিভাগের খুলনা জেলার একটি রেলওয়ে স্টেশন।  অবস্থান দৌলতপুর কলেজ রেলওয়ে স্টেশন দৌলতপুর কলেজ (দিবা-নৈশ) ও বি এল কলেজ সংলগ্ন এলাকায়।  ইতিহাস বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় দৌলতপুর কলেজ   রেলওয়ে স্টেশন নির্মাণ করা হয়।  পরিষেবা দৌলতপুর কলেজ  রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  রূপসা এক্সপ্রেস সীমান্ত এক্সপ্রেস বন্ধন এক্সপ্রেস  কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস মহানন্দা এক্সপ্রেস          রকেট এক্সপ্রেস নকশীকাঁথা এক্সপ্রেস বেনাপোল কমিউটার খুলনা কমিউটার ও লোকাল ট্রেন।  তথ্যসূত্র  বিষয়শ্রেণী:খুলনা জেলার রেলওয়ে স্টেশন
অগ্রণী ব্যাংক ক্রিকেট ক্লাব একটি বাংলাদেশি ক্রিকেট দল যারা ঢাকা প্রিমিয়ার লিগের ২০১৭-১৮ মৌসুমে অংশ নিয়েছিল।   ইতিহাস  ক্লাবটি অগ্রণী ব্যাংকের মালিকানাধীন। এটি বাংলাদেশের ইতিহাসে সবচেয়ে পুরোনো ক্রিকেট ক্লাবের মধ্যে অন্যতম। দেশ স্বাধীনের পর আয়োজিত প্রথম ঘরোয়া ক্রিকেট লিগে অংশ নিয়েছিল দলটি। ঢাকা প্রিমিয়ার ডিভিশন ক্রিকেট লিগ লিস্ট এ মর্যাদা পাবার পর প্রথমবারের মত তারা অংশ নেয় ২০১৭-১৮ মৌসুমে। তারা ২০১৬-১৭ মৌসুমের ঢাকা প্রথম বিভাগ লিগের গ্রুপ এ তে প্রথম স্থান অধিকারের মাধ্যমে ঢাকা প্রিমিয়ার লিগের ২০১৭-১৮ মৌসুমের আসরে অংশ নিতে পেরেছিল। কিন্তু, তারা টুর্নামেন্টে ১২ দলের মাঝে ১১ তম স্থান অধিকার করে এবং টুর্নামেন্ট থেকে অবনমিত হয়ে যায়।   লিস্ট এ রেকর্ড   ২০১৭-১৮ : ১৩ ম্যাচে ৫ জয়, একাদশ স্থান, রেলিগেটেড।   তথ্যসূত্র   বিষয়শ্রেণী:ঢাকা প্রিমিয়ার ডিভিশন ক্রিকেট লিগের দল
ভাইসু হল সামোয়ান দ্বীপের উপোলুর একটি গ্রাম। এটি দ্বীপের কেন্দ্রীয়-উত্তর উপকূলে, রাজধানী আপিয়ার পশ্চিমে অবস্থিত। ২০১৬ সালের হিসাবে, ভাইসুর জনসংখ্যা ছিল ২,৬৮৬ জন।  ২০১৯ সালে সরকার ১০৯ মিলিয়ন মার্কিন ডলারের ঘাট ও বন্দর প্রকল্পের প্রস্তাব করেছিল ভাইসুর জন্য, যা চীন থেকে একটি ঋণ দ্বারা অর্থায়ন করা হবে। ২০২১ সালের সামোয়ান সাধারণ নির্বাচনের পর নবনির্বাচিত প্রধানমন্ত্রী ফিমে নাওমি মাতা'আফা আনুষ্ঠানিকভাবে প্রকল্পটি বাতিল করে দেন।   ধর্ম  সম্প্রদায়ের অধিকাংশই ক্যাথলিক চার্চ মেনে চলে। ভাইসু-তাই  এর প্রধান সড়ক বরাবর একটি মসজিদ এবং ভাইসু-উটাতে অ্যাসেম্বলি অফ গড (AOG) এর সদস্যদের সাথে ইসলামের সদস্যরাও রয়েছে।   তথ্যসূত্র   বিষয়শ্রেণী:তুয়ামাসাগার জনবহুল স্থান বিষয়শ্রেণী:উইকিউপাত্তে স্থানাঙ্ক আছে
ভবানীপ্রসাদ মজুমদার (৯ এপ্রিল ১৯৫০ — ৭ ফেব্রুয়ারি ২০২৪) একজন বাঙালি কবি ও ছড়াকার। তিনি বাংলা ভাষায় বহু কবিতা লিখেছেন। তিনি একবিংশ শতকের বাঙালি ছড়াকারদের মধ্যে প্রথম সারির একজন। ২০ হাজারের বেশি ছড়া লিখেছেন তিনি।  জন্ম ও শৈশব ভবানীপ্রসাদ জন্মগ্রহণ করেন হাওড়া জেলার জগাছা থানার অন্তর্গত দাশনগরের কাছে দক্ষিণ শানপুর গ্রামে। তার পিতা নারায়ণচন্দ্র মজুমদার এবং মাতা নিরুপমা দেবী। কবির শৈশব জীবন তার গ্রামেই অতিবাহিত করেছেন।  কর্মজীবন কবি ভবানীপ্রসাদ মজুমদার পেশায় একজন শিক্ষক ছিলেন। বিশিষ্ট এই কবি ও ছড়াকার হাওড়া জেলার শানপুর গ্রামের কালিতলা প্রাথমিক বিদ্যালয়-এ একজন শিক্ষক হিসাবে তার কর্মজীবন শুরু করেন। পরে তিনি বিদ্যালয়টিতে প্রধান শিক্ষক হিসাবে নিযুক্ত হয়েছিলেন। সাহিত্য চর্চা তিনি প্রধানত ছোটদের উপযোগী মজার মজার ছড়া-কবিতা লেখায় বিশেষ পারদর্শী। তাঁর প্রকাশিত ছড়ার সংখ্যা কুড়ি হাজারের বেশি। ছড়া নিয়ে নিরন্তর নানান রকমের পরীক্ষা-নিরীক্ষা করতে  ভালোবাসেন। তিনি সাম্মানিক হিসাবে সন্দেশ পত্রিকার তরফে সুকুমার রায় পদক পান সত্যজিৎ রায়ের কাছ থেকে। পেয়েছেন শিশুসাহিত্য পরিষদ পুরস্কার, অভিজ্ঞান স্মারক, ছড়া সাহিত্য পুরস্কার’-সহ একশোর বেশি পুরস্কার।  কবির প্রকাশিত গ্রন্থের মধ্যে রয়েছে- মজার ছড়া, সোনালী ছড়া, কোলকাতা তোর খোল খাতা, হাওড়া-ভরা হরেক ছড়া, ডাইনোছড়া প্রভৃতি। তিনি সত্যজিৎ রায় ও রবীন্দ্রনাথ ঠাকুরকে নিয়ে লিখেছেন- ছড়ায় ছড়ায় সত্যজিৎ এবং রবীন্দ্রনাথ নইলে অনাথ। বিখ্যাত কিছু ছড়া/কবিতা তার বিখ্যাত কিছু ছড়া ও কবিতার নাম-  আ-মরি বাংলাভাষা  বাংলাটা ঠিক আসেনা  বাংলাটা ঠিক আসেনা কবিতার প্রথম অংশ- "ছেলে আমার খুব ‘সিরিয়াস’ কথায়-কথায় হাসে না জানেন দাদা, আমার ছেলের, বাংলাটা ঠিক আসেনা। ইংলিশে ও ‘রাইমস’ বলে ‘ডিবেট’ করে, পড়াও চলে আমার ছেলে খুব ‘পজেটিভ’ অলীক স্বপ্নে ভাসে না জানেন দাদা, আমার ছেলের, বাংলাটা ঠিক আসে না।  ‘ইংলিশ’ ওর গুলে খাওয়া, ওটাই ‘ফাস্ট’ ল্যাঙ্গুয়েজ হিন্দি সেকেন্ড, সত্যি বলছি, হিন্দিতে ওর দারুণ তেজ। কী লাভ বলুন বাংলা প’ড়ে? বিমান ছেড়ে ঠেলায় চড়ে? বেঙ্গলি ‘থার্ড ল্যাঙ্গুয়েজ’ তাই, তেমন ভালোবাসে না জানেন দাদা, আমার ছেলের, বাংলাটা ঠিক আসে না।"  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের কবি বিষয়শ্রেণী:বাঙালি কবি বিষয়শ্রেণী:১৯৫৩-এ জন্ম বিষয়শ্রেণী:২০২৪-এ মৃত্যু বিষয়শ্রেণী:হাওড়া জেলার ব্যক্তি
নোকিয়া ১ হলো একটি নকিয়া ব্র্যান্ডের বাজেট অ্যান্ড্রয়েড গো স্মার্টফোন, যা এইচএমডি গ্লোবাল দ্বারা তৈরি করা হয়েছে। এটি ২৫ ফেব্রুয়ারী ২০১৮ সালে  স্পেনের বার্সেলোনায় মোবাইল ওয়ার্ল্ড কংগ্রেস ২০১৮ সালে চালু করা হয়েছিল। নোকিয়া ৮ সিরোকো সহ এই ডিভাইসটি নোকিয়া ব্র্যান্ডেড অ্যান্ড্রয়েড ডিভাইসগুলির লাইনআপ সম্পূর্ণ করে। ফোনটি আলাদাভাবে অপসারণযোগ্য ব্যাক কভার বিক্রি করেছে যা এক্সপ্রেস-অন হিসাবে বিপণন করা হয়েছে, একটি ট্রেড-নাম যা প্রথম নোকিয়া ৫১১০-এ উপস্থিত হয়েছিল।  ২০১২ সালে নকিয়া লুমিয়া ৭১০ এর পর এই প্রথম এক্সপ্রেস-অন নাম ব্যবহার করা হয়েছিল।   স্পেসিফিকেশন    হার্ডওয়্যার  থাম্ব|Nokia 1 ওপেন থাম্ব|Nokia 1 ইন্টারনাল বোর্ড Nokia 1-এ রয়েছে একটি কোয়াড-কোর 1.1 GHz Cortex-A53 Mediatek MT6737M CPU এর সাথে 1 GB RAM এবং 8 GB অভ্যন্তরীণ স্টোরেজ যা 128 GB পর্যন্ত মাইক্রোএসডি কার্ড ব্যবহার করে প্রসারিত করা যেতে পারে।  </br> ডিভাইসটিতে একটি ৪.৫-ইঞ্চি IPS LCD ডিসপ্লে, অটো-ফোকাস সহ একটি ৫ MP রিয়ার ক্যামেরা এবং একটি LED ফ্ল্যাশ এবং একটি ২MP ফ্রন্ট-ফেসিং ক্যামেরা রয়েছে।  2150 mAh ব্যবহারকারী-অপসারণযোগ্য Li-Ion ব্যাটারি  ১৫ দিন পর্যন্ত স্ট্যান্ডবাই টাইম এবং ৮ ঘন্টা পর্যন্ত টকটাইমের অনুমতি দেয়। স্মার্টফোনের পিছনের কভারগুলি উষ্ণ লাল, গাঢ় নীল এবং হালকা নীল রঙে উপলব্ধ।   সফটওয়্যার  Nokia 1 Android 8.1 Oreo (Go সংস্করণ) সহ পাঠানো হয়েছে এবং ৩ বছর পর্যন্ত প্রতি মাসে অবিচ্ছিন্ন নিরাপত্তা আপডেট পায়।  2019 সালের জুনের শেষের দিকে, HMD নোকিয়া ১ এর জন্য Android 9 Pie (Go সংস্করণ) রোল আউট শুরু করে  Android 10 (Go সংস্করণ) নোকিয়া ১ এ রোল আউট করা হয়েছিল।   অভ্যর্থনা  নোকিয়া ১ সাধারণত মিশ্র পর্যালোচনা পেয়েছে। TechRadar- এর শন ক্যামেরন ডিভাইসটির ব্যাটারি লাইফ কাস্টমাইজযোগ্য ব্যাক কভার এবং টেকসই ডিজাইনের প্রশংসা করেছেন পাশাপাশি এর দুর্বল পারফরম্যান্স, ম্লান স্ক্রিন এবং দুর্বল স্পিকারের সমালোচনা করেছেন।   তথ্যসূত্র    বহিঃসংযোগ      https://www.nokia.com/phones/en_int/security-updates  বিষয়শ্রেণী:বন্ধ হওয়া স্মার্টফোন বিষয়শ্রেণী:২০১৮-এ প্রবর্তিত মোবাইল ফোন বিষয়শ্রেণী:নকিয়া অ্যান্ড্রয়েড স্মার্টফোন
প্রশান্ত মহাসাগরীয় যুদ্ধ () ১৮৭৯ সাল থেকে ১৮৮৩ সাল পর্যন্ত চিলির সাথে বলিভিয়া ও পেরুর যৌথবাহিনীর মধ্যবর্তী সংঘটিত যুদ্ধ। এই যুদ্ধের ফলে চিলি উল্লেখযোগ্য পরিমাণে খনিজ-সমৃদ্ধ অঞ্চল দখল করতে সক্ষম হয়। চিলি পেরুর তারাপাকা ও বলিভিয়ার উপকূলীয় আন্তোফাগাস্তা অঞ্চল দখল করে। যুদ্ধশেষে বলিভিয়া সমুদ্র থেকে বিচ্ছিন্ন একটি স্থলবেষ্টিত রাষ্ট্রে পরিণত হয়।  পটাশিয়াম নাইট্রেট তথা সল্টপিটার-সমৃদ্ধ খনিজ এলাকা দখলের জন্য এই যুদ্ধ হয়েছিল বলে এটিকে সল্টপিটার যুদ্ধ নামেও কখনো কখনো ডাকা হয়।   তথ্যসূত্র   বিষয়শ্রেণী:দক্ষিণ আমেরিকার ইতিহাস
চান্দনা উচ্চ বিদ্যালয় ও কলেজ গাজীপুর মহানগরীর প্রাণকেন্দ্রে অবস্থিত। এটি ১৯৬৪ সালে জাতির পিতা বঙ্গবন্ধু শেখ মুজিবুর রহমান নিজে উদ্বোধন করেন। বিদ্যালয়টিকে ২০১৬ সালে কলেজ বিভাগে উন্নীত করা হয়। বিদ্যালয়ের ভিতরে একটি প্রাথমিক বিদ্যালয় রয়েছে। বিদ্যালয়টি ১৯৬৪ সালে প্রতিষ্ঠিত।   চান্দনা উচ্চ বিদ্যালয় ও কলেজের অধীনে পরিচালিত বিভিন্ন প্রোগ্রাম  স্কুল শাখা বিদ্যালয়ের চারতলা বিশিষ্ট একটি ভবন রয়েছে এবং পাশে দুইতলা বিশিষ্ট একটি ভোকেশনাল ভবন রয়েছে। অত্র বিদ্যালয়ে ৩২ জন শিক্ষক শিক্ষিকা নিয়োজিত রয়েছেন।  দিবা শাখা বালক-৬ষ্ঠ থেকে ১০ম শ্রেনী (বিজ্ঞান,মানবিক,ব্যাবসায় শিক্ষা)  কলেজ শাখা একাদশ-দ্বাদশ বাংলাদেশ উন্মুক্ত বিশ্ববিদ্যালয়েট অধীনে পরিচালিত এস.এস.সি প্রোগাম। বর্তমানে কলেজ ভবন পাঁচতলা, এই ভবনটি উদ্বোদন করেন মুক্তিযুদ্ধ বিষয়ক মন্ত্রণালয়ের মাননীয় মন্ত্রী জনাব আ. ক. ম. মোজাম্মেল হক (এমপি)। যেটায় ১৭ জন প্রফেসর কর্মরত রয়েছে।  প্রাথমিক বিদ্যালয় প্রাথমিক বিদ্যালয়-(৩য় শ্রেনী ৫ম শ্রেনী) প্রভাতি-বালিকা-৬ষ্ঠ থেকে ১০ম শ্রেনী (বিজ্ঞান,মানবিক,ব্যাবসায় শিক্ষা) এই বিদ্যালয়ের সাথে রয়েছে তিন তলা ভবন বিশিষ্ট পশ্চিম চান্দনা প্রাথমিক বিদ্যালয়। এটাতে ১০ জন শিক্ষক শিক্ষিকা নিয়োজিত রয়েছে।  ট্রেডের নাম |জেনারেল ইলেকট্রনিক্স। |জেনারেল মেকানিক্স। |অ্যাপারেল ম্যানুফেকচুরিং এন্ড বেসিক্স।  এইচ.এস.সি(বি.এম শাখা) |সেক্রেটারি সাইন্স |কম্পিউটার সাইন্স  কৃত্তি শিক্ষার্থী   আলহাজ্ব ফয়সাল আহমেদ সরকার।  আলহাজ্ব মোহাম্মদ আফতাব হোসেন।  ড:প্রকৌ.মো:সিরাজুল ইসলাম।  প্রফেসর এম.এ বারী।  জনাব আনোয়ার সরকার।  তথ্যসূত্র  আরও দেখুন  ভাওয়াল বদরে আলম সরকারি কলেজ  রাণী বিলাসমণি সরকারী বালক উচ্চ বিদ্যালয়  বিষয়শ্রেণী:গাজীপুর জেলার শিক্ষাপ্রতিষ্ঠান বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
লেনোভো গ্রুপ লিমিটেড একটি চীনা বহুজাতিক প্রযুক্তি প্রতিষ্ঠান। এর সদর দপ্তর বেইজিং এবং নর্থ ক্যারোলাইনায়। এটি পার্সোনাল কম্পিউটার, ট্যাবলেট কম্পিউটার, স্মার্টফোন, ওয়ার্কস্টেশন, সার্ভার, ইলেক্ট্রনিক স্টোরেজ ডিভাইস এবং স্মার্ট টেলিভিশন বিক্রয় করে। বিক্রির হিসাবে ২০১২ সালে লেনোভো ছিল বিশ্বের দ্বিতীয় বৃহত্তম কম্পিউটার বিক্রেতা। পৃথিবীর ৬০টি দেশে এর কার্যক্রম আছে এবং ১৬০টি দেশে পণ্য বিক্রয় করে।   ইতিহাস    একত্রীকরণ এবং অধিকরণ   আইবিএম পিসি  ২০০৫ সালে লেনোভো আইবিএম এর পিসি অংশ কিনে নেয়।   মোবাইল ডিভাইস  ২০০৮ সালে লেনোভো তার স্মার্টফোন এবং ট্যাবলেট ডিভিশন বিক্রি করে দেয় এবং ২০০৯ সালে আবার কিনে নেয়।   পণ্য ও সেবা   স্মার্টফোন এবং ট্যাবলেট    স্মার্ট টিভি    পার্সোনাল অ্যান্ড বিজনেস কম্পিউটিং    থিঙ্কপ্যাড  thumb|থিংকপ্যাড লোগো, যেমনটি থিংকপ্যাড এক্স ১০০ ই ল্যাপটপে দেখা যায়। লেনোভো ২০০৫ সালে আইবিএম থেকে থিংকপ্যাড লাইন কিনেছিল।   থিঙ্কসেন্টা    থিঙ্কসার্ভার    থিঙ্কস্টেশন    আইডিয়াপ্যাড    আইডিয়াসেন্টার    তথ্যসূত্র   বিষয়শ্রেণী:লেনোভো বিষয়শ্রেণী:কম্পিউটার হার্ডওয়্যার কোম্পানি বিষয়শ্রেণী:মোবাইল ফোন প্রস্তুতকারক বিষয়শ্রেণী:নেটবুক নির্মাতা বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:বেইজিং ভিত্তিক কোম্পানি বিষয়শ্রেণী:১৯৮৪-এ প্রতিষ্ঠিত চীনা কোম্পানি বিষয়শ্রেণী:১৯৮৪-এ প্রতিষ্ঠিত কম্পিউটার কোম্পানি বিষয়শ্রেণী:১৯৮৪-এ প্রতিষ্ঠিত ইলেকট্রনিক্স কোম্পানি বিষয়শ্রেণী:হংকং স্টক এক্সচেঞ্জে তালিকাভুক্ত কোম্পানি বিষয়শ্রেণী:চীনে সদর দফতর বহুজাতিক কোম্পানি বিষয়শ্রেণী:চীনে সুপার কম্পিউটিং বিষয়শ্রেণী:ভিডিওটেলিফোনি বিষয়শ্রেণী:চীনা মার্কা বিষয়শ্রেণী:চীনের মোবাইল ফোন কোম্পানি
এই টেমপ্লেটটির উদ্দেশ্য বেশ কিছু নিবন্ধে ব্যবহৃত মূল লেখা সংগ্রহ করে এক জায়গায় এনে রক্ষণাবেক্ষণ সহজ করা ও স্থান সংকুলান করা। ২০০৮ গ্রীষ্মকালীন অলিম্পিকে  পুরুষদের জল পোলো প্রতিযোগিতায় অস্ট্রেলিয়া বনাম গ্রীসের শ্রেণীবিভাগ পর্বের ৭ম-৮ম স্থানের জন্য খেলার ফলাফল এই টেমপ্লেটে দেখানো হল। আপাতত এই টেমপ্লেটটি ২০০৮ গ্রীষ্মকালীন অলিম্পিকে অস্ট্রেলিয়া নিবন্ধে ব্যবহৃত হয়েছে।  এই টেমপ্লেট দুটি প্যারামিটার নেয়: df (তারিখের বিন্যাস, ডিফল্ট - dmy, যা dts টেমপ্লেটে পাঠানো হয়) ও bgc (ব্যাকগ্রাউন্ডের রং, কোনো ডিফল্ট নেই)।<noinclude>  বিষয়শ্রেণী:২০০৮-এর গ্রীষ্মকালীন অলিম্পিকে জল পোলো খেলার তথ্যসুত্র নির্দেশক টেমপ্লেট
কার্টিস জুলিয়ান জোন্স (, ; জন্ম: ৩০ জানুয়ারি ২০০১; কার্টিস জোন্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০১০–১১ মৌসুমে, ইংরেজ ফুটবল ক্লাব লিভারপুলের যুব পর্যায়ের হয়ে খেলার মাধ্যমে জোন্স ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, ইংরেজ ক্লাব লিভারপুলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  ২০১৬ সালে, জোন্স ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, জোন্স এপর্যন্ত ২টি শিরোপা জয়লাভ করেছেন, যার সবগুলো লিভারপুলের হয়ে জয়লাভ করেছেন।  প্রারম্ভিক জীবন কার্টিস জুলিয়ান জোন্স ২০০১ সালের ৩০শে জানুয়ারি তারিখে ইংল্যান্ডের লিভারপুলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জোন্স ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৬ সালের ২৪শে অক্টোবর তারিখে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০১৭ সালের ২০শে ফেব্রুয়ারি তারিখে অনুষ্ঠিত প্রীতি ম্যাচে ইতালি অনূর্ধ্ব-১৬ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।  তথ্যসূত্র  বহিঃসংযোগ              বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
এদুয়ার্দ মারিয়ান ফ্লোরেস্কু (; জন্ম: ২৭ জুন ১৯৯৭; এদুয়ার্দ ফ্লোরেস্কু নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব বোতোশান এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।  ২০২১ সালে, ফ্লোরেস্কু রোমানিয়া অনূর্ধ্ব-২৩ দলের হয়ে রোমানিয়ার বয়সভিত্তিক পর্যায়ে অভিষেক করেছেন।   প্রারম্ভিক জীবন  এদুয়ার্দ মারিয়ান ফ্লোরেস্কু ১৯৯৭ সালের ২৭শে জুন তারিখে রোমানিয়ার পিতেশ্তে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ফ্লোরেস্কু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ             বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
পাঁচপাড়া ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পাঁচপাড়া শহরের জনসংখ্যা হল ১৫,০৭৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে পাঁচপাড়া এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
শীতল কুমার সর্দার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ১৯৯৬ সাল থেকে ২০২১ সাল পর্যন্ত সাঁকরাইল কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:১৯৪২-এ জন্ম
৫৬৯   পিতা আবদুল্লাহ'র মৃত্যু। তার জন্মের আগেই পিতা মারা যান। আবদুল্লাহ ব্যাবসার উদ্দেশ্যে গিয়েছিলেন। ফেরার পথে মদীনায় তার মৃত্যু হয়।   ৫৭০   এপ্রিল ২০: জন্মের সম্ভাব্য সময়, মক্কা। এ ব্যাপারে মতভেদ রয়েছে। আরবি তারিখ ১২ রবিউল আউয়াল; বলা হয় দিনটি সোমবার ছিল।   আবিসিনীয় রাজা আবরাহার মক্কার কাবা শরীফের উপর ব্যর্থ হামলা   ৫৭৬   মাতা আমিনার মৃত্যু  ৫৭৮   দাদা আবদুল মোত্তালেবের মৃত্যু   ৫৮৩   ব্যবসায়িক উদ্দেশ্যে সিরিয়ায় গমন  ৫৯৫   খাদিজার (রা.) সাথে বিয়ে  ৬১০   নবী ও রাসূল হিসেবে আবির্ভাব: মক্কা  কুরআনের প্রথম আয়াতের (সূরা আলাক: ১-৫) অবতরণ: মক্কা   ৬১৩   প্রকাশ্যে ইসলামের দাওয়াত প্রদানের সূচনা: মক্কা  ৬১৪   অনুসারীদের একত্রিতকরণ: মক্কা  ৬১৫   আবিসিনিয়ায় (বর্তমান ইথিওপিয়া) মুসলমানদের প্রথম হিজরত  ৬১৬   বনু হাশিম বংশের সকলকে একঘরে করণ   ৬১৮   মদীনায় গৃহযুদ্ধ: মদীনা  ৬১৯   বনু হাশিম বংশকে একঘরে করে রাখার অবসান  ৬২০   মি'রাজ  ৬২২   মদীনায় হিজরত   ৬২৪   বদরের যুদ্ধ কুরাইশদের উপর মুসলমানদের বিজয়  ৬২৫   উহুদের যুদ্ধ প্রথমে জয়ী হয়েও পরাজিতর বেশে মদীনায়  বনু নাদির গোত্রকে নির্বাসিতকরণ   ৬২৬   দুমাতুল জান্দালে আক্রমণ: সিরিয়া  ৬২৭   বনু কুরাইজা গোত্রের ধ্বংস  বনি ক্বাব' গোত্রকে বশীভূতকরণ: দুমাতুল জান্দাল   ৬২৮   হুদাইবিয়ার সন্ধি  খন্দকের যুদ্ধ  ক্বাবা শরীফে প্রবেশাধিকার লাভ  খায়বারের যুদ্ধ ইহুদীদের উপর বিজয় লাভ   ৬২৯   প্রথম উমরাহ  বাইজান্টাইন সম্রাজ্যের উপর আক্রমণ: মুতার যুদ্ধ   ৬৩০   রক্তপাতহীনভাবে মক্কা বিজয়  হুনাইনের যুদ্ধ  তায়েফের যুদ্ধ তায়েফ অধিকার  আল্লাহ'র শাসন প্রতিষ্ঠা: মক্কা   ৬৩১   আরব উপদ্বীপের অধিকাংশ এলাকা অধিকার  ৬৩২   রোম ও গাসসান আক্রমণ: তাবুকের যুদ্ধ  বিদায় হজ্জ্ব  মৃত্যু (জুন ৮): মদীনা  __NOTOC__  বিষয়শ্রেণী:মুহাম্মাদ বিষয়শ্রেণী:মুহাম্মাদের জীবনী
ইদ্রিস ইবনে কাতাদা ইবনে ইদ্রিস আল-হাসানী ১২৫৪ থেকে ১২৭০ সাল পর্যন্ত প্রায় ১৬ বছর ধরে মক্কার আমির ছিলেন। তার রাজত্বের বেশিরভাগ সময় তার প্রপৌত্র আবু নুমাই ইবনে আবি সাদ ইবনে আলীর সাথে অংশীদারিত্বে কাটিয়েছিলেন।   জীবনী  ১২৫৪ সালে তিনি আবু নুমাই ইবনে আবি সা'দের সাথে অংশীদারিত্বে তার ভাগ্নে গানিম ইবনে রাজিহকে মক্কা আমিরাত থেকে ক্ষমতাচ্যুত করেন। এ যুদ্ধে মাত্র তিনজন নিহত হন। তারা  ১২৫৫ সালের ৬ জানুয়ারির পর্যন্ত একসাথে শাসন করেন। পরে ইয়েমেনের আল-মুজাফফারের পক্ষে আমির আল-মুবারিজ ইবনে বিরতাস তাঁদের ক্ষমতাচ্যুত করেন। দুই মাস পর, ১২৫৫ সালের ৬ মার্চের চার রাত পরে, ইদরিস ও আবু নুমাই মক্কা পুনরুদ্ধার করেন। ইবন বিরতাস আত্মসমর্পণ করে মুক্তিপণ দিয়ে ইয়েমেনে ফিরে যান।  ১২৫৬ সালে, ইদ্রিস তার ভাই রাজিহের সাথে দেখা করতে মক্কা ত্যাগ করার সময় আবু নুমাই তাকে সাময়িকভাবে ক্ষমতাচ্যুত করেন। রাজিহের সাথে ইদ্রিস মক্কায় ফিরে এলে তিন শরিফ মিলে সমঝোতা করেন।  ইদ্রিসকে   সালে দ্বিতীয়বার ক্ষমতাচ্যুত করা হয়েছিল। আবু নুমাই মিশরের আল-জাহির বায়বারসকে চিঠি লিখে জানান যে তিনি ইদরিসের মধ্যে ইয়েমেনের আল-মুজাফফার ইউসুফ ও তাঁর রাষ্ট্রের প্রতি ঝুঁকে পড়ার প্রবণতা দেখেছেন। যার কারণে তিনি তার চাচা ইদ্রিসকে বহিষ্কার করেছেন। এরপর ইদ্রিস তার বাহিনী সংগ্রহ করে মক্কায় ফিরে আসেন। দুজনে সমঝোতা করেন, এবং ইদরিস সুলতানকে চিঠি লিখে তাঁর আনুগত্য প্রকাশ করেন।  ১২৭০ সালে আবারও দুই শরীফের মধ্যে বিরোধ দেখা দেয়। সেখানে আবু নুমাইয়ের ছেলে নিহত হয়। নুমাইয়া ইয়ানবুতে পালিয়ে যান। সেখানে তিনি নুমাইয়ার আমিরের কাছ থেকে সহায়তা চান।নুমাইয়া ইয়ানবুর আমিরেরে সহায়তায় সেনাবাহিনী গড়ে তোলার  পর মক্কার দিকে রওনা হন এবং খুলিসে ইদ্রিসের সাথে যুদ্ধ করেন। সে ইদ্রিসকে আহত করে। তারপর নুমাইয়া ইদ্রিসকে ঘোড়া থেকে নামিয়ে শিরশ্ছেদ করে।  আল-মুইউরকির মতে, আবু নুমাই তাঁর পুত্র নিহত হওয়ার পর ১২৭০ সালের রবিউল আউয়ালে (অক্টোবর ১৮ থেকে নভেম্বর ১৬-এর মধ্যে) মক্কা থেকে বহিষ্কৃত হন এবং এর ৪০ দিন পর তিনি ইদরিসকে হত্যা করেন। এ হিসেবে ইদরিসের মৃত্যু রবিউস সানি বা জমাদিউল আউয়াল (নভেম্বর-ডিসেম্বরের মাঝামাঝি) মাসে হতে পারে বলে অনুমান করা হয়।   গ্রন্থপঞ্জি                  বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:জন্মের সাল অজানা বিষয়শ্রেণী:১২৭০-এ মৃত্যু বিষয়শ্রেণী:মক্কার শরিফ
গেভিন বায়রন স্টিভেন্স (; জন্ম: ২৯ ফেব্রুয়ারি, ১৯৩২) দক্ষিণ অস্ট্রেলিয়ার গ্লেনেলগ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন গেভিন স্টিভেন্স। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৯৫২-৫৩ মৌসুম থেকে ১৯৫৯-৬০ মৌসুম পর্যন্ত গেভিন স্টিভেন্সের প্রথম-শ্রেণীর খেলোয়াড়ী জীবন চলমান ছিল। প্রশস্ত কাঁধের অধিকারী ছিলেন তিনি।  উদ্বোধনী ব্যাটসম্যান হিসেবে খেলতেন। ১৯৫২-৫৩ মৌসুমে সাউথ অস্ট্রেলিয়ার পক্ষে অভিষেক ঘটে তার। ১৯৫৬-৫৭, ১৯৫৭-৫৮ ও ১৯৫৮-৫৯ মৌসুমে শেফিল্ড শিল্ডে ধারাবাহিকভাবে খেলতে থাকেন। শেষ মৌসুমে ৫৯.৪৩ গড়ে তিন সেঞ্চুরি সহযোগে ৯৫১ রান তুলেছিলেন। ডিসেম্বর, ১৯৫৮ সালে সিডনিতে নিউ সাউথ ওয়েলসের বিপক্ষে অনুষ্ঠিত খেলায় ৫৭ ও অপরাজিত ২৫৯ রানের ইনিংস খেলেছিলেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন গেভিন স্টিভেন্স। ২১ নভেম্বর, ১৯৫৯ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ ও ৮ রান তুলেন তিনি। ১ জানুয়ারি, ১৯৬০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  ১৯৫৯-৬০ মৌসুমে পাকিস্তান ও ভারত গমনার্থে তাকে দলে অন্তর্ভুক্ত করা হয়। লাহোরে সিরিজের তৃতীয় টেস্টে অভিষেক পর্ব সম্পন্ন হয় তার। উভয় দেশের বিপক্ষেই দুইটি করে টেস্টে অংশ নেন তিনি। তন্মধ্যে, পাকিস্তানের বিপক্ষে ব্যক্তিগত সর্বোচ্চ ২৮ রান সংগ্রহ করেছিলেন।  ভারতের মাটিতে দুই টেস্ট খেললেও রাজ্য দলের খেলার ধরন এখানে প্রবাহিত হয়নি। শেষের খেলাটিতে একেবারেই নিষ্প্রভ ছিলেন। মাদ্রাজে তাকে হাসপাতালে প্রেরণ করা হয়। এরপর তিনি হেপাটাইটিসে আক্রান্ত হন। আরোগ্য লাভ করলেও আর তাকে প্রথম-শ্রেণীর ক্রিকেট খেলতে দেখা যায়নি।   তথ্যসূত্র    আরও দেখুন   নর্ম ও’নীল  চাক ফ্লিটউড-স্মিথ  অস্ট্রেলীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৩২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অ্যাডিলেড থেকে আগত ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার